■^ 46 ^ 



form og deu kemiske Sammensætning; de have deraf dannet 

 Prismer, hvis Overflader de have givet tilstrækkelig Renhed ved 

 at belægge dem med tynde Glasplader, klæbede fast med kana- 

 disk Balsam, og deri bestemt Brydningsforholdene for de tre 

 lyse Linier i Drintspektret; og de opnaaede Resultater kunne 

 anses som rigtige i tredie Decimal. Afhandlingens Begyndelse 

 giver Oplysning om den brugte Fremgangsmaade , og efter de 

 benyttede Hjælpemidler kunde man ingenlunde vente nogen 

 større Nøjagtighed end den anførte. 



Spørgsmaalet om Forholdet imellem Krystalform og kemisk 

 Sammensætning og de optiske Konstanter har tidligere været 

 behandlet af forskjellige Forfattere, men uden at der er vundet 

 noget sikkert Resultat, da der ikke forelaa tilstrækkelige Rækker 

 af optisk undersøgte isomorfe Stoffer. Hr, Topsøe og Hr. 

 Christiansen have, for at bøde paa denne Mangel, tilvejebragt 

 et Materiale af optiske Undersøgelser, saaledes som Videnskaben 

 maatte fordre det til en endelig Besvarelse af Spørgsmaalet. Af 

 dette Materiale have de ogsaa udledet en Del Resultater, uden 

 deri at have kunnet udflnde nogen almindelig Lov og ere for 

 saa vidt ikke blevne lønnede med et Udbylte, der svarer til 

 Undersøgelsens Besværlighed, den derpaa anvendte Omhu og 

 den videnskabelige Indsigt og Stræben, dette Arbejde røber — 

 Egenskaber, der gjøre deres forenede Undersøgelser fuldkommen 

 værdige til at optages i Selskabels Skrifter. Dette tillade vi os 

 derfor at foreslaa. 



Se vi imidlertid ikke alene hen til dette Arbejde, men 

 ogsaa, hvortil vi tidligere ere blevne opfordrede af Selskabet, 

 til de andre videnskabelige Afhandlinger, som disse tvende 

 yngre Forskere have indsendt til Selskabet, da skulle vi for 

 Hr. Christiansens Vedkommende udhæve, at hans Undersøgelse 

 over Anilinrødt indeholder en virkelig ny Opdagelse, idet han, 

 ledet af delle Stofs ejendommelige Farveforhold, kom til at paa- 

 vise, at det bryder de røde og gule Lysstraaler stærkere end 

 de violelle og blaa, et Forhold, man tidligere ikke havde kjendt. 



